CELEX: 
Language: lv
Date: 2021-04-19 00:00:00
Title: KOMISIJAS DELEĢĒTĀ REGULA (ES) …/.. ar ko Eiropas Parlamenta un Padomes Regulu (ES) 2019/2144 papildina, nosakot detalizētus noteikumus par alkometrisko autobloķētāju uzstādīšanas atvieglošanu mehāniskajos transportlīdzekļos, un groza minētās regulas II pielikumu

PASKAIDROJUMA RAKSTS
            
            
            
               1.
                     DELEĢĒTĀ AKTA KONTEKSTS
            
            
               Alkometriskie autobloķētāji uzlabo satiksmes drošību, proti, neļauj vadīt transportlīdzekli autovadītājiem ar alkohola koncentrāciju, kas pārsniedz noteiktas robežvērtības. Šādas ierīces mehāniskajos transportlīdzekļos ES nav obligātas, bet tās galvenokārt ir paredzētas pēcpārdošanas tirgum. Lai izvairītos no tā, ka pēc uzstādīšanas alkometriskie autobloķētāji ietekmē transportlīdzekļa veiktspēju, drošumu un drošību, transportlīdzekļa ražotājām ir jāsniedz detalizēta informācija tehniskajiem darbiniekiem, kuri veic ierīces uzstādīšanu konkrētā transportlīdzekļa modelī. Tas ievērojami atvieglo šādu ierīču uzstādīšanu un padara to drošu.
            
            
               Eiropas Parlamenta un Padomes Regula (ES) 2019/2144
                  1
                paredz noteikumus par alkometrisko autobloķētāju uzstādīšanas atvieglošanu M un N kategorijas mehāniskajos transportlīdzekļos no 2022. gada 6. jūlija visu tipu jaunos transportlīdzekļos un no 2024. gada 7. jūlija visos jaunos transportlīdzekļos.
            
            
               Komisija ir pilnvarota paredzēt specifiskas tehniskās prasības mehānisko transportlīdzekļu apstiprināšanai attiecībā uz alkometrisko autobloķētāju uzstādīšanas atvieglošanu. Šī Komisijas deleģētā regula Regulu (ES) 2019/2144 papildina, paredzot attiecīgās tehniskās prasības. Jo īpaši tā transportlīdzekļu ražotājiem nosaka pienākumu sniegt dokumentu, kurā ir detalizēta informācija par uzstādīšanu. Ierosināto noteikumu pamatā ir spēkā esošais standarts EN 50436.
            
            
               Ar šo Komisijas deleģēto regulu tiek arī grozīts Regulas (ES) 2019/2144 II pielikums, proti, tiek pievienota atsauce uz šo regulu, kas ir reglamentējošs akts, ar kuru nosaka specifiskas prasības par alkometrisko autobloķētāju uzstādīšanas atvieglošanu mehāniskajos transportlīdzekļos.
            
            
               2.
                     PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Šā akta sagatavošanā Komisija attiecīgi apspriedās ar dalībvalstu ekspertiem un ieinteresētajām personām, kuras kopumā šo aktu atbalstīja.
            
            
               3.
                     DELEĢĒTĀ AKTA JURIDISKIE ASPEKTI
            
            
               Šā deleģētā akta juridiskais pamats ir Eiropas Parlamenta un Padomes Regulas (ES) 2019/2144 4. panta 6. punkts un 6. panta 6. punkts un Eiropas Parlamenta un Padomes Regulas (ES) 2018/858 5. panta 3. punkts.
            
            
               KOMISIJAS DELEĢĒTĀ REGULA (ES) …/..
            
            
               (19.4.2021),
            
            
               ar ko Eiropas Parlamenta un Padomes Regulu (ES) 2019/2144 papildina, nosakot detalizētus noteikumus par alkometrisko autobloķētāju uzstādīšanas atvieglošanu mehāniskajos transportlīdzekļos, un groza minētās regulas II pielikumu
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) 2019/2144 (2019. gada 27. novembris) par prasībām mehānisko transportlīdzekļu un to piekabju un šiem transportlīdzekļiem paredzētu sistēmu, sastāvdaļu un atsevišķu tehnisko vienību tipa apstiprināšanai attiecībā uz to vispārīgo drošību un transportlīdzekļa braucēju un neaizsargāto ceļu satiksmes dalībnieku aizsardzību, ar ko groza Eiropas Parlamenta un Padomes Regulu (ES) 2018/858 un atceļ Eiropas Parlamenta un Padomes Regulas (EK) Nr. 78/2009, (EK) Nr. 79/2009 un (EK) Nr. 661/2009 un Komisijas Regulas (EK) Nr. 631/2009, (ES) Nr. 406/2010, (ES) Nr. 672/2010, (ES) Nr. 1003/2010, (ES) Nr. 1005/2010, (ES) Nr. 1008/2010, (ES) Nr. 1009/2010, (ES) Nr. 19/2011, (ES) Nr. 109/2011, (ES) Nr. 458/2011, (ES) Nr. 65/2012, (ES) Nr. 130/2012, (ES) Nr. 347/2012, (ES) Nr. 351/2012, (ES) Nr. 1230/2012 un (ES) 2015/166
                  2
               , un jo īpaši tās 4. panta 6. punktu un 6. panta 6. punktu,
            
            
               tā kā:
            
         
         
            
               (1)Eiropas Parlamenta un Padomes Regulas (ES) 2019/2144 6. pantā noteikts, ka M un N kategorijas mehāniskajiem transportlīdzekļiem jābūt aprīkotiem ar konkrētām uzlabotām transportlīdzekļa sistēmām, tai skaitā ar alkometriska autobloķētāja uzstādīšanas atvieglošanu. Tās II pielikumā noteiktas pamatprasības attiecībā uz mehānisko transportlīdzekļu tipa apstiprināšanu saistībā ar alkometriska autobloķētāja uzstādīšanas atvieglošanu minētajos transportlīdzekļos.
            
            
               (2)Alkometriskie autobloķētāji uzlabo satiksmes drošību, proti, neļauj personām, kuru ķermenī alkohola koncentrācija pārsniedz noteiktu robežvērtību, vadīt mehānisko transportlīdzekli.
            
            
               (3)Ir vajadzīgi detalizēti noteikumi par specifiskām prasībām, ko transportlīdzekļu apstiprināšanai piemēro saistībā ar alkometriska autobloķētāja uzstādīšanas atvieglošanu. 
            
            
               (4)Eiropas standarta EN 50436 sērijā ir noteiktas alkometrisko autobloķētāju testēšanas metodes un veiktspējas pamatprasības un sniegti norādījumi iestādēm, lēmumu pieņēmējiem, pircējiem un lietotājiem. Minētās sērijas standartos ir ietverti arī noteikumi par to, kā atvieglot alkometrisko autobloķētāju uzstādīšanu mehāniskajos transportlīdzekļos. 
            
            
               (5)Alkometriskie autobloķētāji visbiežāk ir paredzēti pēcpārdošanas tirgum. Šim nolūkam tos savieno ar transportlīdzekļa elektriskajām un vadības ķēdēm. Šādai uzstādīšanai nevajadzētu negatīvi ietekmēt transportlīdzekļa pareizu darbību vai apkopi, drošumu un drošību, un tai vajadzētu būt pēc iespējas vienkāršākai, ja to veic specializēti un apmācīti uzstādītāji.
            
            
               (6)Tāpēc ir jānosaka prasība, ka transportlīdzekļa ražotājiem savā tīmekļa vietnē ir jānodrošina pieeja dokumentam, kurā ir skaidras instrukcijas par alkometrisko autobloķētāju uzstādīšanu (“uzstādīšanas dokuments”), lai tehniskie darbinieki varētu alkometriskos autobloķētājus pareizi uzstādīt konkrētos transportlīdzekļa modeļos.
            
            
               (7)Tā kā daļa no uzstādīšanas dokumentā esošās informācijas var attiekties uz to transportlīdzekļa sistēmu remontu, kas saistītas ar drošību, un apkopes informācijas pakalpojumiem, tai vajadzētu būt pieejamai tikai neatkarīgiem operatoriem, kas saņēmuši akreditētas struktūras pilnvarojumu atbilstoši Regulas (ES) 2018/858
                  3
                X pielikuma 3. papildinājumam.
            
            
               (8)Regulas (ES) 2019/2144 II pielikuma tabulā, kurā izklāstīts prasību saraksts, nav atsauces uz reglamentējošajiem aktiem par alkometrisko autobloķētāju uzstādīšanas atvieglošanu. Tāpēc minētajā pielikumā ir jāiekļauj atsauce uz šo regulu. 
            
            
               (9)Tāpēc Regula (ES) 2019/2144 būtu attiecīgi jāgroza.
            
            
               (10)Regulu (ES) 2019/2144 piemēro no 2022. gada 6. jūlija, tāpēc arī šī regula būtu jāpiemēro no tā paša datuma, 
            
            
               IR PIEŅĒMUSI ŠO REGULU.
            
            
               1. pants
            
            
               Prasības par alkometrisko autobloķētāju uzstādīšanas atvieglošanu
            
            
               Mehānisko transportlīdzekļu tipa apstiprināšanai attiecībā uz alkometrisko autobloķētāju uzstādīšanas atvieglošanu piemēro I pielikumā izklāstītās prasības.
            
            
               2. pants
            
            
               Grozījumi Regulā (ES) 2019/2144
            
            
               Regulas (ES) 2019/2144 II pielikumu groza saskaņā ar šīs regulas II pielikumu.
            
            
               3. pants
            
            
               Stāšanās spēkā un piemērošana
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
         
         
            
               To piemēro no 2022. gada 6. jūlija.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 19.4.2021
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        OV L 325, 16.12.2019., 1. lpp.
               
               
                  
                     (2)
                  
                        OV L 325, 16.12.2019., 1. lpp.
               
               
                  
                     (3)
                  
                        OV L 151, 14.6.2018., 1. lpp.
               
            
      
    ---documentbreak--- 
      
         
         
            
               I PIELIKUMS
            
            
               Tehniskās prasības
            
            
                     
                        
                           1.
                        
                     
                  
                  
                     
                        
                           Alkometrisko autobloķētāju uzstādīšanas atvieglošana ļauj uzstādīt alkometrisko autobloķētāju, kas atbilst Eiropas standartam EN 50436-1:2014 vai EN 50436-2:2014+A1:2015. 
                        
                     
                  
               
                     
                        
                           2.
                        
                     
                  
                  
                     
                        
                           Transportlīdzekļa sistēma attiecībā uz alkometrisko autobloķētāju uzstādīšanas atvieglošanu katrā M un N kategorijas mehāniskajā transportlīdzeklī atbilst attiecīgajam transportlīdzekļa modelim, kā noteikts alkometriskā autobloķētāja uzstādīšanas dokumentā (“uzstādīšanas dokuments”), ievērojot Eiropas standartu EN 50436-7:2016. Šajā sakarā uzstādīšanas dokumentā ietver vismaz vienu no EN 50436-7:2016 C pielikumā noteiktajiem risinājumiem (3.a, 3.b vai 3.c). Transportlīdzekļa ražotājs, vienojoties ar apstiprinātāju iestādi un tehnisko dienestu, var sniegt uzstādīšanas dokumentu, kas atbilst minētā Eiropas standarta jaunākai redakcijai.
                        
                     
                  
               
                     
                        
                           3.
                        
                     
                  
                  
                     
                        
                           Uzstādīšanas dokuments
                        
                     
                  
               
                     
                        
                           3.1.
                        
                     
                  
                  
                     
                        
                           Uzstādīšanas dokumentā ir detalizēts apraksts, diagrammas un attēli, ar kuriem izskaidro alkometriskā autobloķētāja uzstādīšanu, ietverot šādu informāciju: 
                        
                        
                           (a)informāciju par pieslēgšanu pie barošanas, iezemējumu, transportlīdzekļa gatavību un iedarbināšanas iespējotāju;
                        
                        
                           (b) informāciju par pieslēgšanu pie barošanas, iezemējumu, transportlīdzekļa gatavību un ievadlīniju vai izvadlīniju, kas ļauj vai neļauj iedarbināt transportlīdzekli, un tādu spēju noteikt piedziņu (piem., motors darbojas), kas nav obligāta, vai par transportlīdzekļa kustības signāla līniju; vai
                        
                        
                           (c)informāciju par pieslēgšanu pie barošanas, iezemējumu un savienojumu ar datu kopni.
                        
                     
                  
               
                     
                        
                           3.2.
                        
                     
                  
                  
                     
                        
                           Uzstādīšanas dokumentā norāda visu papildu programmatūru, aparatūru vai procedūras, kas ir vajadzīgas alkometriskā autobloķētāja uzstādīšanai standarta transportlīdzeklī.
                        
                     
                  
               
                     
                        
                           3.3.
                        
                     
                  
                  
                     
                        
                           Alkometriskais autobloķētājs parasti ir bloķējošā stāvoklī. Alkometriskā autobloķētāja bloķējošo stāvokli panāk vai nu ar atvērtu izvades releju, atbilstošu izvades signālu, vai atbilstošu digitālu kopnes ziņojumu. Šo releju aizver vai bloķējošo izvades signālu maina uz nebloķējošo izvades signālu, vai attiecīgu nebloķējošo datu kopnes ziņojumu nosūta, kad ir nodots tāds pieņemams izelpas paraugs, kurā alkohola koncentrācija ir mazāka nekā iepriekš noteiktā robežvērtība.
                        
                     
                  
               
                     
                        
                           3.4.
                        
                     
                  
                  
                     
                        
                           Uzstādīts alkometriskais autobloķētājs iejaucas motora iedarbināšanas procesā vai kavē transportlīdzekļa kustību pēc savas ierosmes tikai pēc transportlīdzekļa galvenā vadības slēdža aktivizācijas, un alkometriskais autobloķētājs neietekmē motoru, kas darbojas, vai kustībā esošu transportlīdzekli.
                        
                     
                  
               
                     
                        
                           4.
                        
                     
                  
                  
                     
                        
                           Piekļuve informācijai par alkometriskā autobloķētāja uzstādīšanas atvieglošanu
                        
                     
                  
               
                     
                        
                           4.1.
                        
                     
                  
                  
                     
                        
                           Transportlīdzekļu ražotāji veic vajadzīgos pasākumus un procedūras, lai nodrošinātu, ka informācija par alkometriskā autobloķētāja uzstādīšanas atvieglošanu, kas pietiekami detalizēti izklāstīta standartizētā uzstādīšanas dokumentā, ir pieejama atbilstoši Regulas (ES) 2018/858 X pielikumam. Tā kā daļa no informācijas var attiekties uz to transportlīdzekļa sistēmu remontu, kas saistītas ar drošību, un apkopes informācijas pakalpojumiem, piekļuve informācijai par alkometriskā autobloķētāja uzstādīšanas atvieglošanu ir jāierobežo, atļaujot to tikai neatkarīgiem operatoriem, kuri izpildījuši minētā pielikuma 3. papildinājumā noteikto procedūru.
                        
                     
                  
               
                     
                        
                           5.
                        
                     
                  
                  
                     
                        
                           Transportlīdzekļa ražotājs informācijas dokumentam pievieno deklarāciju, kas sagatavota, izmantojot šā pielikuma papildinājumā doto veidni.
                        
                     
                  
               
               
            
               Papildinājums
            
            
                
               Ražotāja deklarācija
            
            
            
               (Ražotājs): 
            
            
               ...............................................................................................................................................
            
            
               (Ražotāja adrese):
            
            
               .............................................................................................................................................. 
            
            
            
               apliecina, ka
            
            
               ir nodrošinājis piekļuvi alkometriskā autobloķētāja uzstādīšanas dokumentam atbilstoši 1. pantam Komisijas Deleģētās regulā (ES) …/…(1) [PB: šī regula] šādas markas un tipa transportlīdzeklim: …
            
            
               Galvenā(-ās) tīmekļa vietne(-es), kurā(-ās) alkometriskā autobloķētāja uzstādīšanas dokuments ir pieejams, ir norādīta(-as) šīs deklarācijas A pielikumā. Šo deklarāciju parakstījušā atbildīgā ražotāja pārstāvja kontaktinformācija ir norādīta šīs deklarācijas B pielikumā.
            
            
               Vieta … […]
            
            
               Datums … […]
            
            
               [Paraksts] [Amats]
            
            
         
         
            
               A pielikums: tīmekļa vietnes adrese(-es).
            
            
               B pielikums: kontaktinformācija.
            
            
               ___________ 
            
            
               (1) [PB: lūdzam ievietot pilnu nosaukumu un atsauci uz OV.]
            
            
               II PIELIKUMS
            
            
               Grozījumi Regulā (ES) 2019/2144
            
            
            
               Regulas (ES) 2019/2144 II pielikuma rindu, kas attiecas uz prasību E1, aizstāj ar šādu:
            
            
                     
                        “E1 Alkometriskā autobloķētāja uzstādīšanas atvieglošana 
                     
                  
                  
                     
                        Komisijas Deleģētā regula (ES) 2021/... (*)
                     
                  
                  
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ___________________
                     
                     
                        (*) Komisijas Deleģētā regula (ES) 2021/[… — pirms publicēšanas jānorāda numurs un pilns nosaukums, kā arī OV atsauce].”